Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 176/12/3307	Prievidza, 14.6.2012
EEČ : 2-27-0-2012

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 1 Krádež podľa § 212 ods. 1 Trestného zákona číslo 300/2005 Zbierky zákonov  v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dňoch 17. 2. 2012 až 20. 2. 2012 v obci XXXXX okres XXXXX  vošiel cez neuzamknuté dvere do rodinného domu č. 362/4 na Ulici SNP, z priestorov ktorého  odcudzil 9 liatinových radiátorov a expanznú nádrž s objemom 50 litrov, čím spôsobil poškodenej XXXXX škodu odcudzením vo výške 520 eur,
lebo je trestné stíhanie neprípustné podľa § 9 odsek 1 písmeno d Trestného poriadku
Odôvodnenie:
Poverený príslušník OR PZ, Obvodného oddelenia  PZ v Novákoch uznesením číslo ORP-313/NY-PD-2012 z 20. 2. 2012 začal trestné stíhanie a uznesením z 24. 2. 2012 vzniesol obvinenie XXXXX za prečin krádeže podľa § 212 odsek 1 Trestného zákona a za prečin porušovania domovej slobody podľa § 194 ods. 1 Trestného zákona na tom skutkovom základe, že v dňoch  17. 2. až 20. 2. 2012 v obci XXXXX okres XXXXX vošiel cez neuzamknuté dvere do rodinného domu číslo 362/4 na Ulici SNP, z ktorého následne odcudzil deväť radiátorov a jednu expanznú nádrž o objeme 50 litrov, čím spôsobil poškodenej XXXXX škodu odcudzením 520 eur.

Vyšetrovaním bolo zistené, že obvinený svojím konaním naplnil zákonné znaky predmetných prečinov, potom, čo bol tunajšej  prokuratúre predložený dňa 29. 5. 2012 predmetný vyšetrovací spis s návrhom na podanie obžaloby bolo zistené, že obvinený XXXXX dňa 31. mája 2012 zomrel. Uvedenú skutočnosť potvrdzuje 
úmrtný list číslo 478/2012 , zapísaný v knihe úmrtí Matričného úradu Handlová. 

Podľa § 215 ods. 1 písmeno d Trestného poriadku s poukazom na ustanovenie § 9 ods. 1 písm. d Trestného poriadku prokurátor zastaví trestné stíhanie ak je trestné stíhanie neprípustné proti tomu, kto zomrel, alebo bol vyhlásený za mŕtveho. Z uvedených dôvodov je trestné stíhanie neprípustné. Preto som rozhodla tak, ako je uvedené vo výrokovej časti uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka